LidanRubinov/Halacha-QA huggingface dataset:
שאלה: מה ההבדל בעבירות?: מה ההבדל בין עבירות שבין אדם למקום לבין עבירות שבין אדם לחברו?
תשובה: עבירות שבין אדם למקום הינן עבירות הקשורות לעשיית עבירות או אי קיום מצוות שאינן קשורות לזולת. לעומת העבירות שבין אדם לחברו שבנוסף לציעור אבינו שבשמים על כך שאיננו מקיימים את מצוותיו אנו מצערים גם את הזולת. לכן אמרו ח (יומא פה): "עברות שבין אדם לחברו אין יום הכיפורים מכפר עד שירצה את חברו". לא מספיק לבקש סליחה מה' על העבירה אלא ישנו תנאי נוסף לחזרה בתשובה מעבירה כזו, לבקש סליחה גם ממי שנפגע. אחרת הרי הוא כמי שטובל ושרץ בידו - את עיקר החטא האדם לא תיקן. הרב שמואל הולשטיין
שאלה: אבא שלו מפריע להתחתן: אני בחורה בת 19 שמגיעה ממשפחה שלא שומרת שבת ולא מתקרבת ליהדות. עשיתי כמה טעויות בחיי שאין מהם דרך חזרה. עכשיו אני נפגשת עם בחור בן 22 שבא מבית דתי אבל לי ולו יש אותו ראש אנחנו חושבים על אותו עניין, ויש לנו אותה דרך חשיבה לעתיד. התחלנו לצאת וכעבור חודש אמרנו שנתחתן עוד חודשיים, לאחר יום הוא דיבר עם אחותו ואחותו אמרה לו שזה עדיין מוקדם והוא עדיין לא מוכן להתחתן והוא החליט לדחות את החתונה עד מרץ 2008. אחרי הרבה דיבורים הסכמתי למרות שידעתי שזה יגרום לסכסוך בינינו ואנחנו נפרד והוא לא האמין לי, לאחר פחות מחודש אני והוא רבנו ופתאום הוא החליט שזה מוקדם בשבילו והוא לא חושב להתחתן לפני גיל 26 ועד שלא יהיה לו עסק פרטי ולא יהיה לו בית. למרות הכול אני יודעת את הסיבה, שזה אבא שלו שלא מסכים בשום אופן שיתחתן איתי כי אני לא דתיה, למרות שמאז שהתחלנו לצאת התחלתי להתחזק, התחלתי לאט לאט לשמור שבת, ללבוש בשישי שבת רק חצאית וכיבדתי את ההורים שלו. כעת החלטנו לתת לזה עוד פעם זמן בלי לדבר על חתונה, להיות רק חברים מקסימום לחצי שנה ואחרי זה נדבר על חתונה. אך אני מפחדת שעדיין אבא שלו יפריע לנו, אני לא יודעת אם המעשה נכון, אני רוצה להקים איתו את המשפחה שלי, אבל קשה לי לחשוב שאבא שלו לא מקבל אותי, אך אולי דעתו תשתנה שוב, מה עלי לעשות?
תשובה: טבעי שאב דתי חרד לבנו שלא ירד משמירת התורה והמצוות ע"י נישואים לאשה שבאה מבית רחוק מזה, אם רצונך אמיתי בשמירת המצוות תוכלי להוכיח זאת ע"י מעשים כמו הליכה בצניעות, השתתפות בחברה דתית ובשיעורי תורה, וכך אפשר יהיה לשכנע שרצונך אמיתי להפיג את חששות האבא ואולי גם החבר בעצמו.
שאלה: היתר שימוש בפלאפון כשעון בשבת: הרב השיב כי מותר להסתובב עם מכשיר הפלאפון שמשמש כשעון, בתנאי שהאדם לא יתבונן בו בפני רבים. מה סברת ההיתר של הרב, ראיתי הרבה שסוברים שהוא מוקצה מחמת חסרון כיס?
תשובה: המכשיר הזה משמש כמה מטרות, גם טלפון וגם שעון, ובשבת צריך את השעון. ואם כן, למה לבטל את השימוש של השעון בגלל הטלפון. שעון יותר שימושי, שהרי הטלפון יעיל רק אם מתקשרים אליו, ובשעון יכול להביט בכל שעה. אם זה היה טלפון בלבד, כיון שלא ראוי לשום שימוש הוא מוקצה. אבל כאן זה מכשיר שאדם מסתכל עליו, צריך להרים אותו (לא תמיד אפשר לראות אותו ללא זה), וזה מפקיע ממנו מוקצה מחמת חסרון כיס כי משמש גם לדברים אחרים. דעת הרב אריאל בהגדרת פלאפון.
שאלה: הפקדת חפץ בהיכרות שטחית: לפני תקופת מה הדרכתי קבוצה ממס ביתי ספר בטיול, ההיכרות שלי עם התלמידים היתה שיטחית. אחת התלמידות בקשה שאשמור לה על חפץ בזמן הטיול ואחזיר לה לאחריו. לצערי היא לא חזרה לקחת את החפץ, אני ניסיתי לברר את זהותה ולא הצלחתי למצוא אותה. מה הדין של החפץ, האם מותר אסור לי להשתמש בו?
תשובה: תשתמש בזה, תעריך את שוויו של החפץ ותרשום לעצמך, שאם תתבע להחזיר את החפץ (בסימנים) תשלם את ערכו. היום החפצים ניתנים להשגה, וככל הנראה אין לה עניין בחפץ הזה דווקא. גם בתקופת התלמוד אם אדם מצא חפץ שלמאבד לא איכפת עצם החפץ אלא ערכו ושוויו, למוצא היה מותר להשתמש בחפץ, והעריך את השווי שאם יבוא הבעלים יתן לו.
שאלה: פתיחת אריזות מאכל בשבת: למדנו סוגיית מוחק, ובמחשבה ראשונה כאשר התחלנו לדון בפתיחת אריזות מאכל שיש עליהם אותיות לפתוח את האריזה על האותיות, מצאנו כי אפשר להקל לגמרי משלושה סיבות עיקריות: א. זהו פסיק רישא דלא ניחא ליה באיסור דרבנן ומקלקל שהרי זה מוחק שלא על מנת לכתוב שרוב הפוסקים מקילים לגמרי. ב. שהרי לא ברור שבכלל יש כאן איסור מוחק, שכן הוא רק מפריד האותיות ומצינו בט"ז (שמ, ס"ק ב) שהקל לגמרי בקירוב והפרדת אותיות שלא הוי מוחק, ואפילו אם מפריד חצאי אותיות אפשר להקל כמו בפתיחת ספר שכתובים עליו אותיות בחודי הדפים וכאן המקרה עוד יותר קל, שכל מה שהחמיר הלבוש (במקרה של הספר) זה כי הספר נסגר, ואז הוי מוחק על מנת לכתוב, וכאן א"א לסגור. ג. מצאנו ביסודי הלכה עמ קפד שהביא סברא בשם הרב הלפרין להקל כי בפתיחת אריזת במבה לדוגמא לא נשאר מקום לכתוב, כלומר אין אפשרות לכתוב כלל אחר המחיקה וממילא מותר. אולם למרות כל מה שסברנו, וסברות אלה מצאנו מפורש בפוסקים, אותם פוסקים עצמם כותבים שיש להיזהר בפתיחת שקיות. למה? וגם אם הרב יענה שזהו המנהג לא ברור כלל שנהגו להחמיר בזה.
תשובה: לדעתי להלכה מותר לפתוח שקיות אלו מהסיבות שמנית ומסיבות אחרות. ואותם פוסקים שמחמירים בזה לענ"ד סברתם, כיון דאפשר בנקל להחמיר טוב להחמיר.
שאלה: החלפת חזן לימים נוראים: האם מותר לבית כנסת להחליף בעל תוקע או חזן לימים נוראים שיש לו חזקה אך מקבל ת גבוה, באחר שיעשה בחינם או בת מופחת באופן משמעותי, ושמתחזן תוקע לא פחות טוב מהמוחזק?
תשובה: חזקה במצוות היא רק במי שעושה מצוה לשם שמים, אך מי שמקבל ת אין לו חזקה.
שאלה: חתכתי לימון בסכין בשרית: חתכתי לימון בסכין בשרית שאינה בת יומה. לאחר מכן סחטתי את הלימון לספל חרס חלבי שאינו בן יומו, והוספתי מים רותחים לספל וערבבתי בכפית חלבית שאינה בת יומה. מה דין הספל, מה דין הכפית ומה דין המשקה?
תשובה: הכל מותר כיון שמסתמא יש בלימון ובמים פי שישים, מהכדי קליפה מול הלימון שנהפך להיות בשר.
שאלה: התנהגות לא מכובדת במקומות קדושים: ישנה קבוצת נשים ההולכת וגדלה במתחם הכותל אשר מקבצות נדבות בצורה מסחרית. אמש ביקשתי משתיים מהן להנמיך את קולן ואמרתי להן שזה לא שוק, הגבירות פתחו להן מעין דוכן אחת על ברכיה דוכן לחוטים אדומים לכל תיירת שעמדה מול הכותל היא קראה בקול רם, האחרת על כסא פלסטיק הניחה ספרים ודיסקים למכירה, השלישית עומדת ממש בכניסה עם ספרוני תיקון כללי והכספים שינתנו לנדבה כדבריה. אמש נאלצתי בין קריאת שמע לשמונה עשרה להפסיק 3 פעמים כדי לבקש מהן שיתנהגו בצורה מתאימה למקום הקדוש, הרגשתי שאני "מתפוצצת מעצבים" ויצאתי פעמיים לחפש שוטרת אך החלטתי שלפני שאני נוקטת בצעד זה עליי לשאול רב כדי לא לעבור על מצוות "לא תלבין פני חברך ברבים", אין לי בעיה להתקשר לשוטר בכל פעם שאראה אותן יושבות במתחם הכותל שהרי הן נמצאות במקום רק לשם כל מה שהזכרתי לעיל. וכן במתחם קבר ר מאיר בעל הנס יש איש שבאופן קבוע עומד ליד אחד הדוכנים בכניסה ושופך חומר על מעין תנור שהחומר הזה מפיץ עשן עם ריח בלתי נסבל כסגולה נגד עין הרע, העשן הזה מגיע למרחקים ומריחים אותו באופן קבוע, ביקשנו מהאיש בצורה מכובדת שלא יעשה זאת שם שכן זה מקום ציבורי ואי אפשר לסבול את הריח והוא הגיב בצורה לא ישרה והוסיף חומר לתבערה כהרגלו בקודש, אשמח לעצה לפתרון הבעיה.
תשובה: כאשר יש אנשים המטרידים את הרבים הבאים להתפלל יש חשש שיגרמו להתרחקות של המתפללים מקדושת המקום ועל כן זה נחשב למי שמזיק את הרבים ומותר ללא ספק לבקש משוטרים או פקחים להוציא אותם משם.
שאלה: אכילת לא מהודר אצל ההורים: זוג שמקפיד לאכול בשר ועוף רק מהדרין מה יעשה אצל ההורים שאוכלים רבנות? אשמח אם הרב גם ייתן הדרכה להתמודד עם מצב זה.
תשובה: זו בעיה עדינה, כי מן הסתם ההורים יעלבו אם לא תאכלו. ולכן, אם זה יפגע בהם קשות תסמוך על השיטות שמתירות. אני מכיר משפחות שלא הקפידו לאכול מהדרין, וכשבתם נישאה לבן תורה, החליטו תמיד לקנות מהדרין לכבודם. ולכן, תנסו לבקש מההורים שיתחשבו בכם ויקנו מהדרין. ואם בכל זאת לא קנו ויעלבו אם לא תאכלו, תסמוך על השיטות שמתירות.
שאלה: בצל בשרי בסיר חלבי: אני אשכנזי. חתכתי בצל בסכין בשרית לא בת יומה, ובישלתי את הבצל לבדו בסיר חלבי לא בן יומו. א. מה הדין של התבשיל? ב. האם הסיר צריך הגעלה? ג. מה הדין לגבי הכף שהכנסתי לתוך הסיר שהיה כבר לא על האש אבל היה עוד רותח?
תשובה: כיון שנעשו כמה חיתוכים בסכין, יש להניח שאפילו היה משהו בלוע בסכין התבטל. מה שמוזכר בהלכה זה כשחתך פעם   פעמיים ואז לא מתבטל ונותן טעם לשבח אף שלא בן יומו. אך אם חתכת בצל שלם, יש להניח שהתבטל מה שהיה. וכן, כיון שבדרך כלל משתשמשים בסכין בכלי שני   שלישי יש שיטות שזה כלל לא בולע. ולכן, בדיעבד אין לאסור את התבשיל ולא את הסיר וודאי לא את הכף.
שאלה: בקשת סליחה לאחר רכילות: השנה אני משתדלת להכין את עצמי בצורה יותר רצינית לראש השנה ויום כיפור עם הרבה שימת דגש על עניין של בין אדם לחברו. התחלתי לעשות לעצמי רשימה של אנשים שאני צריכה ורוצה לבקש מהם סליחה אך ישנם אנשים מהרשימה שלא קשורים אליי בכלל, לדוגמה: אישה שהייתה בהריון ואני יודעת בוודאות שריכלתי עליה ושמעתי עליה רכילות על העניין הזה. אנחנו לא קשורות אחת לשניה ויש לי עוד כמה וכמה אנשים מבוגרים שדיברתי עליהם או שמעתי עליהם שהם ואני לא קשורים אחד לשני בכלל. איך עליי לנהוג במצב כזה, איך אני אמורה להתנצל בפניהם למרות חוסר הקשר ואי הנעימות הגדולה שכרוכה בכך?
תשובה: היות והיא לא יודעת שדיברת עליה וזה לא גרם לה נזק, תעשי תשובה כלפי שמיא, כיון שיש חשש שעכשיו היא תיפגע ברגע שתבקשי סליחה.
שאלה: מי יכול לברך בחופה?: האם דוד גרוש יכול להתכבד מהשבע הברכות בחופה?
תשובה: שבע הברכות אינן תלויות במעמדו האישי של המברך ולכן הוא יכול לברך. הרב אברהם וסרמן
שאלה: מעשר כספים בשנת שבתון: זה שנים שאנו זוכים לתת מעשר כספים. השנה יצאתי לשנת שבתון ואיני עובד כלל ואלמד בישיבה (אני מקבל 88.8 אחוז ממשכורתי מקרן ההשתלמות ובנוסף לכך עבודת אשתי) רציתי לשאול האם אנו צריכים גם בשנה זו להמשיך ולתת מעשר מקרן ההשתלמות, וכן האם את הוצאות הנסיעות לישיבה ניתן לעשות מתוך אותם כספים?
תשובה: בשנה הזו כיון שאין לך הכנסה וזה רק חסכונות שיש לך משנים שנתת מעשר, אינך צריך לתת. אם בכל זאת אתה מפריש מעשר לא שייך להשתמש בזה לנסיעות, כי מעשר כספים מיועד לעניים ולא לאדם עצמו, אפילו למטרות מצווה. ולכן אם אתה לא יכול לתת אל תיתן.
שאלה: יוהרה ברכישת תפילין מהודרות: האם מותר לכל אדם להניח תפילין מהודרות ברמות הידור מיוחדות מאוד, או שיש בזה יוהרה?
תשובה: תפילין מהודרות לא בולטות לעין, שהרי ההידור הוא בדרך כלל בכתיבה או בעיבוד העור ולא בדבר הבולט כלפי חוץ.
שאלה: ילד מאומץ לכהן: מה ניתן לעשות במקרה בו זוג הורים כהנים מאמצים ילד קטן וכמובן אינם רוצים לגלות לו שהוא מאומץ. מה יעשה האב כאשר הילד יגדל והוא יעלה לברכת כהנים, האם יכול הוא להעלות את בנו איתו, ומה לגבי עלייה לתורה?
תשובה: עד גיל בר-מצוה אין בעיה. אך אחר גיל בר-מצוה זה בעיה, אי אפשר להתיר לו לעלות לדוכן כשאינו כהן (כך גם מכשילים אותו לברך ברכה כשאינו כהן). אני חושב שיש להקדים ולגלות לו, כבר בגיל 13 (זה לא סוף העולם).
שאלה: המחנכת אמרה שאתחתן אחרונה: כאשר הייתי בכיתה ז המחנכת שלי אמרה שאחת הבנות תתחתן ראשונה ואילו אני אתחתן אחרונה. בתגובה הסכמתי לדבריה. כיום אני עדין רווקה. האם למקרה זה יש משמעות כלשהי לגבי מועד נישואיי והאם זה נחשב שנדרתי נדר ועלי להתירו, אם זה נחשב כנדר האם ההתרה שעושים לפני ימים נוראים מועילה?
תשובה: אין זה נדר, והתרה שעושים בערב ראש השנה לנדרים מועילה אילו היה זה נדר. אני מאחל לך שמחות במהרה.
שאלה: חובת מעשר כספים: האם יש חובה לתת מעשר כספים? ומה הדין כאשר המשכורת שלי לא מספיקה לכל צרכי?
תשובה: מעשר כספים זה לא חיוב, יש קהילות שנהגו ויש שלא, אך זה מנהג יפה. ואם אדם שלא יספיק לו הסכום שקיבל (בקושי גומר את החודש) לא חייב. יש כלל בח עניי עירך קודמים לעניי עיר אחרת", "לא יהיה בך אביון" - אל תביא עצמך לידי עניות, ואם ישאר בגרעון לא חייב לתת.
שאלה: ניסויים בפירות שביעית בשמיטה: אני מורה למדעים וביולוגיה. ואשמח לדעת האם מותרים ניסויים בשיעורי בי"ס בשנת שמיטה בצמחים הקדושים בקדושת שביעית. לגבי ניסויים בחלקים אכילים, ניסויים בחלקים לא אכילים או צמחים לא למאכל, וכן הדגמות ללא השחתת הצמח בכיתה כמו להראות לתלמידים שהכרובית היא פרחים וכו?
תשובה: כל השחתה של הפרי באופן שמפחיתו מאוכליו אסור בפירות שביעית, כל שכן נראה שאין לערוך ניסויים בצמחים הקדושים בקדושת שביעית, אמנם בחלקים שאינם נאכלים מותר לערוך ניסויים. הדגמות סתם שאינם מפחיתות את האוכלים הרי אלו מותרים. בברכת התורה והארץ הרב יהודה הלוי עמיחי
שאלה: מעבר לנוסח הדרדעים: אני בחור ממוצא תימני (שאמי), החלטתי לעבור למנהגים הקדומים ולנוסח הקדום (לא הנוסח של מהרי"ץ), כיום רק הדרדעים מתפללים בנוסח זה ומה שהכי שונה בו, שלא אומרים בו שיר של יום, פיטום הקטורת, ועלינו לשבח. שאלתי איזה רב בלאדי רגיל, מפורסם והוא אמר לי שמיכוון שגדולי ישראל הנהיגו לומר זאת וזה התקבל כבר, אסור לשנות, אבל אז נזכרתי ביחס הכל כך לא טוב בלשון המעטה לכל הדרדעים, אפי לאלו שלא כופרים בזוהר, ומצד אחד ראיתי תשובה של הר קאפח זצ"ל שמותר כי הוא חוזר לנוסח אבות אבותיו. ובכלל אני בחור שעזב את הדרך בעקרון של הכנסת הקבלה ליום יום ע"י תפילות, הנהגות וכו, והחלטתי להיות רציונאליסט. 1. מי צודק בעניין הנ"ל (לגבי הנוסח)? 2. האם אני צריך לעשות התרה על כל ההשמטות, התפילות ההנהגות והחומרות שנהגתי ע"פ הקבלה?
תשובה: אנחנו אנשים קטנים מלפסוק בין גדולי גדולים. בכל אופן כדאי לזכור שאת קדושת ספרי הקבלה קיבלו כל גדולי ישראל אשכנזים ספרדים ליטאים, גדולי מרוקו וגדולי בבל והגאון מוילנא שהיה ענק בכל התורה ולא היה כמוהו בכל הדורות ועל כן עם כל הכבוד לחכמים האחרים יש להזהר בפסקי ההלכה שפסקו חכמי ישראל כדעת המקובלים. ואין כאן ענין של רציונליזם, לפי דיעה זו עלולים לכפור בקדושת הנשמה ובעולם הבא ועוד. יסוד היהדות הוא האמונה ורק ישנם הבדלים קטנים בגישות חינוכיות אבל בשום אופן לא ביסודות האמונה.
שאלה: הגבלת השימוש במוצר שנקנה: לאחרונה רכשנו תקליטור מאגר תורני ברור ששימוש מסחרי כלשהו במוצר שנקנה הינו אסור. אולם, בתקליטור זה קיימת חסימה, ורק עם מתן קוד שצריך לקבל לאחר התקשרות עם המפיץ ניתן להיכנס למאגר המידע ולהשתמש במוצר שנקנה. את התקליטור ניתן להתקין על מחשב אחד בלבד ועל כל עמדה נוספת (שחרור החסימה) יש לשלם 250 ש"ח. (התקליטור עצמו נקנה ב700 ש"ח). בשיחה עם המפיץ נאמר לנו שהחסימה נועדה כדי שהמוצר לא יותקן במוסדות ללא אישור מיוחד לכך וכדי שלא יעשה שימוש בלתי מבוקר והעברת התוכנה מאחד לשני. בביתנו הפרטי ישנם מספר עמדות מחשב, ועד חמישה מחשבים מקובל שיש "רשת ביתית" והת לאינטרנט, לפרוייקט השו"ת ודומיהם הינו חד פעמי. האם רכישת המוצר אינה מקנה לי זכויות עליו והאם מותר למפיץ לדרוש ממני ת נוסף עבור התקנת התוכנה בעמדות מחשב נוספות שברשותי (לא מוסד)?
תשובה: כל מוכר מוצר יכול להתנות תנאים מגבילים שבהם הוא מוכר את המוצר. זכותך לא לקנות את המוצר. אולם אם בזמן קניית המוצר לא נאמרו התנאים ורק אח"כ נודעו לך, אם הם לא סבירים יש כאן לכאורה מקח טעות. הסבירות אומרת שאם יש בבית אחד כמה עמדות מחשב הן נחשובו כולן לרשת אחת, ולכאורה אין הצדקה לדרוש ת נוסף על כל עמדה אלא א"כ הותנה כך במפורש לפני הקנייה.
שאלה: הפסקת מדשנת בשביעית: מותקנת אצלי בגינה במערכת ההשקיה הממוחשבת משאבת דשן (מדשנת). המדשנת פועלת עם ההשקיה המופעלת ע"י מחשב ההשקיה. האם אני צריך להפסיק את פעולת המדשנת בשנת השמיטה?
תשובה: אם הכל נעשה אוטומטי, וגם הפעלת ההשקיה היא אוטומטית - אין צורך להפסיק את הדשן וההשקיה בשביעית. אולם אין למלא דשן חדש לכשיגמר הדשן שבמיכל, אא"כ הדשן הוא להחזקת העץ. בברכת התורה והארץ הרב יהודה הלוי עמיחי
שאלה: אוצר בית דין לכתחילה?: שמעתי בשם הרב שלדעת כל הפוסקים אוצר בית דין הוא לכתחילה. האם זוהי דעתו של הרב? אם כן היכן רואים זאת בדעת הרמב"ם, וגם לדעת הרב קוק זצ"ל אוצר בית דין יעיל רק אחרי מכירה. ויש גם דעה בראשונים שהתוספתא נאמרה לגבי פירות שישית. איך דעות אלה מסתדרות עם קביעה זו?
תשובה: עיין מאמרי ב"קומי אורי" מהחודש שעבר.
שאלה: קדושת שביעית בעלי גפן: האם בעלי גפן יש קדושת שביעית, והאם מותר בשמיטה לבשל אותם?
תשובה: א. נראה שאין קדושת שביעית בעלי הגפן, וכשם שפטורים מערלה ומעשרות כך לעניין שביעית, אין רוב העולם אוכלים פירות אלו. ב. אפילו אם נחמיר שיש בהם קדושת שביעית, כיוון שהאוכלים תמיד מבשלים, א"כ מותר לבשל את העלים הללו. בברכת התורה והארץ הרב יהודה הלוי עמיחי
שאלה: מרבדי דשא בידי פועלים גויים: האם גנן יכול להעסיק פועלים ערבים בגינון והם יעשו מלאכות האסורות בשמיטה, כגון הנחת מרבדי דשא וטיפול בהם?
תשובה: קרקע של ישראל אסור לנכרי לעבוד בה. בברכת התורה והארץ כתיבה וחתימה טובה הרב יהודה הלוי עמיחי
שאלה: מתן פירות שביעית לבהמה: האם ניתן להאכיל לבעלי חיים ירקות ופירות שאף אחד לא יאכל והם ילכו לפח השמיטה, אם כן מדוע, הרי אם לא אכלתי חצי תפוח הוא עדיין ראוי למאכל אדם?
תשובה: לאחר שיניחו את השאריות מעט להתקלקל אפשר יהא להאכיל לבהמות שהרי לא יאכל עוד לבני אדם. בברכת התורה והארץ כתיבה וחתימה טובה הרב יהודה הלוי עמיחי
שאלה: קדושת שביעית בבזילקום ריחאן: אצלנו נוהגים להשתמש בריחאן כמקור לריחות טובים, האם יש בו קדושת שביעית, ראיתי ברמב"ם שכותב שבוורד יש קדושת שביעית כנראה בגלל הריח שלו אם כן צריך לומר שכל צמח ריחני יש בו קדושת שביעית?
תשובה: פירות שיש בהם ריח נחלקו בירושלמי האם יש בו קדושת שביעית, נראה שיש להחמיר לכתחילה שיש בהם קדושת שביעית. הוורד הוא לא רק ריח אלא גם טעם. בברכת התורה והארץ כתיבה וחתימה טובה הרב יהודה הלוי עמיחי
שאלה: חשש ייחוד מול פיטורין: במקום העבודה שלי מבקשים שפעם בחודש אשאר בתורנות עד שעות מאחורות. דלת המקום נפתחת בקוד סודי ואין אפשרות להשאיר אותה פתוחה, מחשש שיגנבו דברים מהמקום. בשעות הערב אין עוברים ושבים בקומה בבניין שלנו. המצב הוא שאני אשאר עם 2 גברים חילוניים שלא מבינים את המשמעות של הדבר. אציין כי אם אסרב להישאר לתורנות קיים סיכוי שאפוטר.
תשובה: אם את לא נמצאת איתם באותו חדר, תסגרי את דלת חדרך וזהו. ואם אתם באותו חדר, זה בעיה. אם את נשואה, ובעלך יכול להגיע (בקרבת מקום ויש לו את קוד הכניסה) זה מוציא מידי איסור ייחוד. אך אם את פנויה, זה בעיה, ואם מחייבים אותך תאלצי לוותר על מקום העבודה.
שאלה: השבת רכוש שנגזל בעבר: הנני בעל תשובה שמעוניין להשיב חפצים שנגזלו ע"י הורי בעבר, שלא היו מודעים לאיסור, ומעוניינים להשיב כיום: 1. כלי כתיבה וניירות של עובד בנק במשך שנים, חלקם נשאר עוד בידינו חלקם כמו ניירות עטים וטושים - שלא נמצאים בידינו כיום? 2. מגבת בית מלון שנלקחה לפני 20 שנה בערך ונמצאת בידינו? אשמח את הרב יוכל לפרט מה בדיוק יש לעשות.
תשובה: אתה צריך להחזיר את החפצים שנלקחו. כדי לא לגרום עוגמת נפש להוריך, תשתדל להחזיר מבלי לגלות שהוריך הם שלקחו לאותו מקום שנלקחו ממנו החפצים (אתה יכול להניח את החפצים בקבלה   במשרד ותלך וכו'). אמנם כיון שהשתמשו בחפצים (וכן הם ישנים), יש לתת חדשים כדומתם או לתת את הסכום שלהם.
שאלה: פסוק על חולצת תלבושת: האם אפשר להיכנס לשירותים בחולצת תלבושת כאשר בסמל ביה ס ישנו פסוק שלם, אם יש בעיה כיצד צריך לנהוג, עלי לציין שאנו מחויבים ללכת עם החולצה הזאת?
תשובה: אם הפסוק בלי שם ה', אפשר להיכנס. וכן, אם יש שם ה' שמצוין באות "ה'", אפשר להיכנס.
שאלה: נטיעות כנגד גזל בשמיטה: מה עושים בשמיטה במקום בו כל אדמה שאנחנו לא שותלים בה, באים הערבים ושותלים? במהלך שנת שמיטה (אם הם מודעים למצוות החלות עלינו בשנה זו) הם יכולים לבא ולשתול המוני עצים וכך לגזול מאיתנו את אדמת ארץ ישראל היקרה. מה עושים, האם יש היתר לשתול במצב כזה בשנת השמיטה, ואם לא האם ניתן על ידי גוי?
תשובה: אני מבין שמדובר באדמות מדינה או אדמות של "קרן קיימת" וההנחיות לפעול במקרה זה הן לשתול על ידי נכרי (אם חריש בלבד ע"י נכרי לא יועיל). תשתלו עצי סרק, שיש אומרים שכל האיסור בעצי סרק הוא דרבנן, ואז יש תרתי דרבנן (נכרי ועצי סרק).
שאלה: מצוות שילוח הקן במקרים שונים: 1. האם עצם שילוח האם מבלי כוונה לקחת את בניה (כי אינם ראויים למאכל), מהווה את מצוות שילוח הקן? 2. האם ניתן לשלח את האם ולתת לה לשוב לאחר מכן לדגור על ביצה וגם זה ייחשב למצווה? 3. האם צריך חובה לשבר את הביצים במידה ואינם ראויים למאכל?
תשובה: 1. יש לדעת שמצוות "שילוח הקן" איננה מצוה חיובית, אלא רק אם האדם רוצה. לפי החכמה הפנימית יש עניין לקיים את המצווה הזו, היא פועלת בעולמות העליונים דברים שלמעלה מהשגתינו האנושית. אכן, יש שפסקו "את הבנים תיקח לך" שצריך לקחת את הבנים. ולכן אם אדם רוצה להדר, יזכה בבנים על ידי הרמת הקן, ואחר כך יפקיר אותם. 2. כן, מה שקורה אחר קיום המצווה, אינו בתחום אחריותך. 3. לא, לא צריך לעשות שום דבר.
שאלה: גזר הדין בראש השנה: רציתי לדעת מה המשמעות המדוייקת של גזר דינו של אדם נגזר בראש השנה, עד לאן הדברים מגיעים? לדוגמה, אבי שיחי חלה במחלת הסרטן ומצבו מצריך תפילות מרובות. האם באמת בראש השנה יש מין ניקוי שולחן ו"צ אנס" מחודש לשינוי המצב, יותר מתפילות ביום רגיל, האם כל ראש השנה נקבע דין לשנה הקרובה בלבד וכל ר"ה יש אפשרות לקרוע אותו ולקבוע דבר שונה לגמרי? סליחה על השאלה התמימה והמסורבלת מדי אבל הייתי שמח לקבל מושג מסויים על הורדת ההבנות האלו שקיימות לנו במציאות תדיר לפסים יותר מעשיים.
תשובה: ח אומרים שמזונותיו של אדם קצובים לכל השנה מראש השנה. עוד אמרו ח שתפלה של אדם מועילה לשנות גזר דין. יש מצבים שמועיל תפלה גם לאחר גזר דין. בכל אופן העולה מדברי ח שהזמן שבו הקב"ה קובע את החלק בבני חיי ומזוני הוא בראש השנה. לפי רוב הדעות מדובר על הדין שנוגע לעניני העולם הזה. גם בדין זה הקב"ה מרחם עלינו ואם אנו בינונים אנו נחתמים ביום הכיפור. לכן זה גם נוגע לא רק לענין פרנסה אלא גם לגבי בריאות וחולי ח"ו. לכן יש להתאמץ בתשובה ותפלה במיוחד בימים אלו.
שאלה: איך להיפרד מבחורה?: אני יוצא עם מישהי כחודשיים וחצי, עשיתי חושבים ונראה לי שזו לא "פסגת חיי" ואין לי ספק ש"זה לא זה". במהלך הפגישות יצא לנו לדבר המון על חתונה (חשבתי שדברים יסתדרו וזה לא קרה.), ויש לי כלפיה רגש, והוא לא קטן. היא מזמן כבר נעולה ומעוניינת שנתחיל להתקדם ולהתמסד. אם הרב יכול לייעץ לי בבקשה איך לעשות את השלבים בפרידה ושח"ו היא לא תיפגע. (וגם אני אמזער את הנזק).
תשובה: מלכתחילה כשנכנסים לקשר של הכרות נכנסים על דעת שכל אחד מוכן לתת את עצמו לקשר כדי שזה יצליח והולכים על דעת שזה זה. אולם לשני הצדדים ידוע שיתכן שבסוף הדברים לא יגמרו בחתונה. אין דרך אחרת בכדי להצליח בפגישות. צריך להאמין שכל ניסיון אינו סתם והוא מקדם את שני הצדדים אל המטרה העיקרית שהיא הקמת בית. גם כאן אני בטוח שלמרות שלא הצלחתם לגמור את הקשר ולהביא אותו לידי מימוש בדרך של הקמת בית, שניכם הרווחתם מהקשר. למדתם על עצמכם וזה יאפשר לכם למצוא את האחר המתאים יותר. אתה צריך להיות בטוח שזה לא רק טובתך הפרידה אלא גם טובתה. הרי בשביל קשר טוב צריך שניים. אם אתה לא מרוצה בסופו של דבר גם זה יפגע בה. כך שאתה גומל חסד גם איתה. אם אתה תהיה בטוח בכך שאתה עושה טוב לשניכם אזי תוכל גם למצוא את הדרך הטובה לפייס אותה ולהעביר לה את תחושתה שזה לא טוב לה. אני לא יודע מה בדיוק מפריע לך. אולם אתה תאמר לה שהיא מאה אחוז ורק אתה לא ראוי לה. אתה מסובך ולכן אתה לא רוצה שהיא תסבול. אתה גם יכול לסכם לה את הדברים הטובים שלמדתם במהלך ההכרות ושאתה בטוח שזה יעזור לשניכם. בכל מקרה אל תפתיע אותה. תן לה סימנים מוקדמים על כך שאתה מתלבט. דרך ההודעה על סיום הקשר צריך להיות בצורה שיכולה להכיל את הרגשות שלה. זה צריך להיות בפגישה שבה תוכל לשמוע את הרגשותיה ואת תגובתה על החלטתך. תנסה להסביר לה עד כמה שניתן אולם רק דברים שיכולים להביא לה תועלת.  למשל אין ענין שתגיד לה שהיא לא מוצאת חן בעניך מבחינה חיצונית, זה לא יעזור לה להמשך. כשאתה מסיים את הקשר עליך להבהיר שזו החלטה סופית וודאית. דווקא הבהרת עמדתך תעזור לה להתקדם לקשר אחר ולשכוח את הקשר עימך. בהצלחה בסיום ובהצלחה גם בקשר חדש ובונה בית.
שאלה: החזרת הנחה בארנונה: הייתי בשל"ת כשהתחתנתי ולכן קיבלתי פטור מארנונה למשך ארבעה חודשים עד שאשתחרר מהצבא. בפועל, במפתיע שוחררתי משל"ת חודשיים מוקדם יותר. האם עלי לשלם את הארנונה על החודשיים הללו לאחר שכבר קיבלתי פטור ממנה?
תשובה: תכתוב מכתב לעיריה, ותציין שפטרו אותך בטעות למשך חודשיים, ואם ידרשו ממך לשלם, תשלם. אתה צריך להיות ישר כלפי שמיא.
שאלה: אני בעצם כהן?: שם משפחתי הוא בן אהרן מעדות המזרח (מצרים) שכידוע נתנו שמות משפחה לפי העיסוק. האם אני כהן? משפחתי חילונית כמה דורות ככה שאין לי דרך לברר אם הייתה איזו מורשת כהונה במשפחה.
תשובה: אין בזה בטחון, כי יש הרבה משפחות שקבלו שם משפחה על שם אבא ולא לסיבה אחרת. כמו הרב מרדכי אליהו שליט"א ששם אביו זצ"ל היה סלמן אליהו ושם הסבא אליהו, על כן אפשר לסמוך על הרוב ולהחזיק את עצמך כישראל ולא ככוהן.
שאלה: לספר לרב שאני בהריון?: אני מתחתנת בקרוב וגיליתי שאני בהריון מבעלי לעתיד גיליתי את זה כבר אחרי שהיינו ברבנות ולא סיפרתי להם. אני מרגישה צורך לספר את זה לרב המחתן, האם צפויים לי קשיים מצד הממסד הדתי בעקבות הגילוי לרב, האם עדיף לא לספר?
תשובה: על פי הדרכת התורה יחסי אישות בין איש לאישה נעשים רק לאחר חופה וקידושין (וכך אנו אומרים בברכת האירוסין "והתיר לנו את הנשואות לנו ע"י חופה וקידושין" וממילא, כל אופן אחר הוא אסור ויש לשוב בתשובה על כך ולקבל לעתיד ללכת בהדרכת התורה ולשמור על טהרת המשפחה. לענין הקידושין, אין קשיים ושינויים בעקבות מצבך, אך ישנו צורך לגשת באופן אישי לרב מוסמך ולשאול אותו כיצד יכתבו את הכתובה, מכיוון שאולי יש לכותבה בצורה אחרת. אם את מעונינת ברב שייעץ לך באופן אישי אנא פני שוב לאתר, ונשתדל לעזור בכך. הרב יהודה אודסר
שאלה: שתילים בגינה חדשה: לאחרונה רכשנו בשעה טובה בית פרטי עם שטח לגינה נחמדה, הייתי מעוניין לקבל מידע בנושא איזה שתילים, עצים, פרחים וכו כדאי לנטוע לפי ההלכה וכמובן באיזה סדר (גינות הרמב"ם)? אנו מעוניינים בעיקר בכמה עצי פרי, גינת תבלינים וקצת עצי נוי.
תשובה: על שאלת הסדר שלא יהא כלאים נוכל לענות רק לאחר שתביאו בפנינו הצעה מסודרת, מה ברצונכם לטעת וכמה, איננו יכולים להחליף מתכננים של גינות. ברור שיש דברים שכבר אי אפשר לשתול כעת רק מספר פרחים אפשר. בברכת התורה והארץ כתיבה וחתימה טובה הרב יהודה הלוי עמיחי
שאלה: לשון הרע בטיפול קבוצתי: ברצוני לברר מה עמדת ההלכה בנוגע לטיפול קבוצתי באמצעות פסיכודרמה וכלים טיפוליים נוספים כגון אומנות, מוזיקה וטיפול פסיכולוגי קבוצתי, כאשר הדגש הוא על שיתוף הדמויות העיקריות בחייהם של המשתתפים, השיתוף הוא דרך המשתתף והדמויות המדוברות אינן נמצאות בחדר. האם קיימת בעיה של לשון הרע?
תשובה: האם הטיפול מחייב לדבר לשון הרע על אותן דמויות? מדוע הדגשת שהדמויות אינן בחדר, ואם היו בחדר האם מותר לדבר עליהן לשון הרע?
שאלה: קניית פירות לאירוע בשמיטה: אני עומד לערוך אירוע בתוך שנת השמיטה. חלק לא מבוטל מהאורחים הינם חרדים, כך שאני נאלץ לדאוג לאוכל עם כשרויות, שגם הם יהנו מהאירוע. הבעיה שלי היא, שאם אלך לקנות ירקות ופירות מחרדים, אני למעשה קונה ירקות, שנקנו ממקורות ידועים. א. האם מותר לקנות בשנת השמיטה ירקות אלו? ב. במידה ולא, מה הפתרון המומלץ במקרה זה?
תשובה: שאלה זו יש בה פנים שאינן הלכתיות, שהרי היחסים בתוך המשפחה הם בד"כ מורכבים. א. באופן חד פעמי כאשר הירקן כבר קנה את הפירות והירקות הללו אין לאסור. ב. צריך לחשוב האם אפשר שתהיה אפשרות לכולם לאכול, כגון שתי כשרויות, שלחנות מיוחדים לכל אחד, וכדו. בברכת התורה והארץ כתיבה וחתימה טובה הרב יהודה הלוי עמיחי
שאלה: טיפול בחזן שאינו ראוי: בבית כנסת בו קיים רב, כיצד ראוי לנהוג במידה והנני חושב כי אדם מסוים לא ראוי שיהיה חזן מהסיבה שהופעתו החיצונית אינה תואמת את ההלכה (לפי ראות עיני): האם לגשת לאותו אדם ישירות ולבקש ממנו שלא יגש כש"ץ או שמא זה בגדר "מורה הלכה בפני רבו" ועלי לפנות לרב?
תשובה: תגיד זאת לרב, והרב   הגבאים יטפלו בזה. אם אתה תאמר לו, הוא יכול לומר "מי אתה שתגיד לי מה לעשות". אבל אם הגבאים או הרב מטפלים בזה, זה אחרת.
שאלה: שם האם או האב בתפילה לזיווג: כאשר מתפללים על מישהי לזיווג, האם אומרים את שמה המלא עם שם אביה או עם שם אימה?
תשובה: מקובל בדרך כלל להזכיר בתפילה את שם האם, ואם רוצים אפשר להוסיף את שם האב, אבל שם האם הוא החשוב יותר לגבי תפילה.